pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเปิดงานฉลองวันเด็กแห่งชาติประจำปี 2561 ณ ทำเนียบรัฐบาล เน้นย้ำให้เด็กและเยาวชนก้าวทันเทคโนโลยี มีคุณธรรม กตัญญูต่อพ่อแม่และประเทศชาติ
วันเสาร์ที่ 13 มกราคม 2561
นายกรัฐมนตรีเปิดงานฉลองวันเด็กแห่งชาติประจําปี 2561 ณ ทําเนียบรัฐบาล เน้นย้ําให้เด็กและเยาวชนก้าวทันเทคโนโลยี มีคุณธรรม กตัญญูต่อพ่อแม่และประเทศชาติ
นายกรัฐมนตรีเปิดงานฉลองวันเด็กแห่งชาติประจําปี 2561 ณ ทําเนียบรัฐบาล เน้นย้ําให้เด็กและเยาวชนก้าวทันเทคโนโลยี มีคุณธรรม กตัญญูต่อพ่อแม่และประเทศชาติ
วันนี้ (13 มกราคม 2561) เวลา 09.50 น. ณ บริเวณสนามหญ้า ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีเปิดงานฉลองวันเด็กแห่งชาติ ประจําปี 2561 พร้อมชมการแสดงของเด็กและเยาวชนจากโรงเรียนวัดนวลนรดิศ ในการแสดงชุด “ND Step forward ก้าวไปด้วยกัน...สร้างสรรค์เทคโนโลยี”
จากนั้น เวลา 10.10 น. ณ ห้องทํางานนายกรัฐมนตรี ชั้น 2 ตึกไทยคู่ฟ้า นายกรัฐมนตรีได้พบปะกับเด็กและเยาวชนที่นําชื่อเสียงมาสู่ประเทศ เด็กจากจังหวัดชายแดนภาคใต้ เด็กดีหรือเด็กกตัญญู และเด็กด้อยโอกาสหรือเด็กพิการ จํานวนทั้งสิ้น 22 คน โอกาสนี้ นายกรัฐมนตรีได้เปิดโอกาสให้เด็กและเยาวชนนั่งเก้าอี้ทํางานนายกรัฐมนตรี พร้อมถ่ายภาพเป็นที่ระลึกร่วมกับนายกรัฐมนตรี สําหรับบรรยากาศการนั่งเก้าอี้ทํางานของนายกรัฐมนตรีเป็นไปอย่างอบอุ่น โดยนายกรัฐมนตรีได้พูดคุยสอบถามเด็กและเยาวชนอย่างเป็นกันเองพร้อมกับให้คําแนะนําในการทํางานว่า ต้องมีความละเอียดรอบคอบเพราะตําแหน่งนายกรัฐมนตรีเป็นตําแหน่งที่สําคัญ เวลาจะลงนามหนังสืออะไรต้องอ่านให้ครบถ้วน ก่อนจะลงนามหนังสือต้องตรวจตราให้ดี เพราะถ้าผิดพลาดจะมีผลกระทบต่อประเทศชาติ
พร้อมกันนี้ นายกรัฐมนตรีกล่าวให้กําลังใจเด็กพิการว่า ขอให้เด็กและเยาวชนอย่าท้อแท้ มีกําลังใจในการดํารงชีวิต และให้ยืนหยัดอยู่ในสังคมด้วยความภาคภูมิใจ สําหรับเด็กเก่ง และเด็กทั่วไป นายกรัฐมนตรีได้กล่าวชื่นชมขอให้เป็นแบบอย่างที่ดีให้กับเพื่อน และขอให้เป็นคนดีของพ่อแม่ เป็นคนดีของสังคม พร้อมขอให้ตั้งใจเรียน หมั่นฝึกฝนพัฒนาตนเองอยู่เสมอให้ก้าวทันเทคโนโลยี ให้เก่ง ดียิ่ง ๆ ขึ้นไป อย่าหยุดยั้งที่จะเรียนรู้ พร้อมกันนี้ นายกรัฐมนตรีได้เน้นย้ําให้เด็ก ๆ มีคุณธรรม กตัญญูต่อพ่อแม่ และที่สําคัญต้องกตัญญูต่อประเทศด้วย
สําหรับในปีนี้ มีเด็กและเยาวชนจากทั่วประเทศเขียนคําอวยพรปีใหม่ให้กับนายกรัฐมนตรี โดยได้นํามาจัดนิทรรศการไว้บริเวณตึกไทยคู่ฟ้า โดยนายกรัฐมนตรีได้เขียนตอบขอบคุณความว่า “เนื่องในโอกาสวันขึ้นปีใหม่ 2561 และวันเด็กปี 2561 ขอขอบคุณเด็ก ๆ และเยาวชนทุกคนที่ได้อวยพรปีใหม่กับนายก และได้มาร่วมงานวันเด็กพร้อมผู้ปกครองในวันนี้ มีรอยยิ้ม เสียงหัวเราะ ด้วยบรรยากาศ มิตรไมตรีต่อกัน และให้เห็นถึงความสุขที่ทุกคนได้รับทั้งในระยะเวลาที่ผ่านมาปีก่อน และปีใหม่นี้ และตลอดไป นายกฯ และรัฐบาลให้ความสําคัญเป็นอย่างยิ่งกับการพัฒนาทรัพยากรมนุษย์ ซึ่งรวมถึงเด็ก เยาวชน ผู้ใหญ่ ซึ่งต้องมีการเรียนรู้ตลอดชีวิต ขอให้ทุกคนประสบความสําเร็จ แข็งแรง เป็นคนดีและคนเก่งของประเทศไทย เพื่อพัฒนาบ้านเมืองของเราให้เจริญก้าวหน้าต่อไปอย่างยั่งยืน ด้วยรักและห่วงใยเสมอ”
-------------------------------------------------
รัฐบาลไทย-ข่าวทำเนียบรัฐบาล-รัฐบาลเชิญชวนเที่ยวงาน OTOP City 2019
วันจันทร์ที่ 16 ธันวาคม 2562
รัฐบาลเชิญชวนเที่ยวงาน OTOP City 2019
วันอาทิตย์ที่ 14 ธันวาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนเที่ยวงาน OTOP City 2019 เพื่อส่งเสริมการตลาดให้แก่ผู้ผลิต ผู้ประกอบการ OTOP ซึ่งเป็นภูมิปัญญาของคนไทย ที่ช่วยขับเคลื่อนเศรษฐกิจฐานรากให้เชื่อมโยงเศรษฐกิจมหภาค สร้างงาน สร้างอาชีพ สร้างรายได้ให้กับประชาชน โดยจัดขึ้นภายใต้แนวคิด “เทศกาลของขวัญปีใหม่ ของฝากถูกใจ ผลิตภัณฑ์ทั่วไทยรวมไว้ใน OTOP City 2019” ภายในงานพบกับคาราวานของขวัญและสินค้า OTOP ที่มีสินค้าให้เลือกมากกว่า 20,000 รายการ นิทรรศการให้ความรู้ การแสดงจากศิลปินและบริการจากภาครัฐ โดยผู้สนใจสามารถเข้าร่วมงานได้ตั้งแต่วันที่ 15 - 23 ธ.ค. 62 เวลา 10.00-21.00 น. ที่อาคารชาเลนเจอร์ 1 - 3 อิมแพค เมืองทองธานี
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษก ศบค. เผยขอให้รอความชัดเจนมาตรการผ่อนคลายระยะที่ 4 โดยนายกรัฐมนตรีนั่งเป็นประธานการประชุม ศบค. วันศุกร์ นี้
วันพุธที่ 10 มิถุนายน 2563
โฆษก ศบค. เผยขอให้รอความชัดเจนมาตรการผ่อนคลายระยะที่ 4 โดยนายกรัฐมนตรีนั่งเป็นประธานการประชุม ศบค. วันศุกร์ นี้
โฆษก ศบค. เผยขอให้รอความชัดเจนมาตรการผ่อนคลายระยะที่ 4 โดยนายกรัฐมนตรีนั่งเป็นประธานการประชุม ศบค. วันศุกร์ นี้
วันนี้ (10 มิ.ย. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชน ที่ถามผ่านโซเชียลมีเดีย ช่วงการแถลงข่าวประจําวันศูนย์ข่าวโควิด-19 และสรุปสาระสําคัญ ดังนี้
โฆษก ศบค. ยืนยันยังไม่มีการหารือถึงการทดลองยกเลิกเคอร์ฟิว 15 วัน ตามที่ปรากฏเป็นกระแสข่าว ทั้งนี้ ขอให้ประชาชนและสื่อมวลชนติดตามจากมติที่ประชุม ศบค. ที่จะมีการประชุมในวันที่ศุกร์ที่ 12 มิ.ย. นี้ สําหรับการเปิดให้ชาวต่างประเทศเดินทางเข้ามาเพื่อการท่องเที่ยวด้านสุขภาพในประเทศไทยนั้น ยังเป็นเพียงข้อพิจารณาเท่านั้น อาทิ รูปแบบ Travel Bubble ซึ่งเป็นการทําข้อตกลงให้สามารถเดินทางระหว่างประเทศที่มีอัตราการแพร่ระบาดของเชื้อไวรัสโควิด-19 ในระดับน้อย หรือ อนุญาตผู้ที่มีใบอนุญาตทํางาน (Work Permit) เพื่อกระตุ้นเศรษฐกิจและไทยมีศักยภาพทางด้านการแพทย์ อย่างไรก็ตามยังต้องคํานึงถึงผลกระทบในด้านอื่นด้วย
โอกาสนี้ โฆษก ศบค. ยังตอบข้อสงสัยตามร่างผ่อนคลายมาตรการระยะที่ 4 ที่มีการอนุญาตให้มีการขายสุราในร้านอาหารได้ แต่ยังไม่ให้เปิดบริการกิจการ ผับ/บาร์/คาราโอเกะ โดยชี้แจงว่า เนื่องจาก ผับ/บาร์/คาราโอเกะ เป็นกิจการที่ถูกจัดอยู่ในกลุ่มความเสี่ยงสูง ซึ่งที่ผ่านมามีการรายงานพบผู้ป่วยติดเชื้อไวรัสโควิด-19 จากสถานที่เหล่านี้เป็นจํานวนมาก โดยเฉพาะในกรุงเทพมหานคร ขณะที่ กิจการประเภทร้านอาหารจัดอยู่ในกลุ่มที่มีความเสี่ยงน้อยและมีความจําเป็นต่อการดํารงชีวิต มีการใช้เวลาในกิจกรรมไม่นานนักหากเทียบกับระยะเวลาทํากิจกรรมใน ผับ/บาร์ เบื้องต้นจึงอนุญาตให้มีการขายสุราในร้านอาหารก่อนได้
ในช่วงท้ายโฆษก ศบค. กล่าวถึงการหารือถึงฉบับร่างผ่อนคลายมาตรการระยะที่ 4 ในการประชุม ศบค. วันศุกร์ที่ 12 มิ.ย. นี้ ซึ่งหากที่ประชุมมีมติเห็นชอบ จะเริ่มผ่อนคลายมาตรการระยะ 4 ในวันที่ 15 มิ.ย. ทั้งนี้ ไทยไม่พบผู้ติดเชื้อภายในประเทศมาเป็นระยะเวลามากกว่า 14 วันต่อเนื่องแล้ว จึงอาจมีการกระตุ้นการท่องเที่ยวภายในประเทศในช่วงแรก แต่ยังขอความร่วมมือให้ประชาชนปฏิบัติตามมาตรการหลัก โดยเฉพาะ สวมใส่หน้ากากอนามัย ล้างมือ เว้นระยะห่าง และสามารถติดตามข้อมูลได้ทาง Facebook Page ไทยคู่ฟ้าและศูนย์ข้อมูล COVID-19 สําหรับวันที่ไม่มีการแถลงสถานการณ์จาก ศบค. ณ ทําเนียบรัฐบาล ได้
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​สธ. ยืนยันวัคซีนป้องกันมะเร็งปากมดลูกทั้ง 2 ชนิด ประสิทธิภาพในการป้องกันโรคไม่แตกต่างกัน
วันศุกร์ที่ 30 มีนาคม 2561
​สธ. ยืนยันวัคซีนป้องกันมะเร็งปากมดลูกทั้ง 2 ชนิด ประสิทธิภาพในการป้องกันโรคไม่แตกต่างกัน
กระทรวงสาธารณสุข ยืนยันวัคซีนป้องกันมะเร็งปากมดลูก (เอชพีวี) ทั้งชนิด 2 สายพันธุ์ และ 4 สายพันธุ์ มีประสิทธิภาพในการป้องกันมะเร็งปากมดลูกไม่แตกต่างกัน หลายประเทศบรรจุไว้ในแผนสร้างเสริมภูมิคุ้มกันโรค
กระทรวงสาธารณสุข ยืนยันวัคซีนป้องกันมะเร็งปากมดลูก (เอชพีวี) ทั้งชนิด 2 สายพันธุ์ และ 4 สายพันธุ์ มีประสิทธิภาพในการป้องกันมะเร็งปากมดลูกไม่แตกต่างกัน หลายประเทศบรรจุไว้ในแผนสร้างเสริมภูมิคุ้มกันโรค
วันนี้ (30 มีนาคม 2561) นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข กล่าวว่า กระทรวงสาธารณสุข โดยกรมควบคุมโรค องค์การเภสัชกรรม (GPO) และสํานักงานหลักประกันสุขภาพแห่งชาติ (สปสช.) ได้ดําเนินการร่วมกันในการจัดหาวัคซีนป้องกันมะเร็งปากมดลูกหรือวัคซีนเอชพีวี เพื่อลดการเสียชีวิตของสตรีไทยจากมะเร็งปากมดลูก ขณะนี้ มีบริษัทมายื่นเสนอแล้ว อยู่ระหว่างการดําเนินงานตามขั้นตอนและระเบียบของทางราชการ เพื่อให้ครอบคลุมกลุ่มเป้าหมาย ซึ่งคณะอนุกรรมการพัฒนาบัญชียาหลักแห่งชาติ ได้บรรจุวัคซีนเอชพีวี ทั้งชนิด 2 สายพันธุ์ (ป้องกันมะเร็งปากมดลูก) และ 4 สายพันธุ์ (ป้องกันมะเร็งปากมดลูก และหูดหงอนไก่) ไว้ในบัญชียาหลักแห่งชาติแล้ว เพื่อเปิดโอกาสให้มีการแข่งขันอย่างเสรีโดยไม่ผูกขาด เป็นไปตามระเบียบสํานักนายกรัฐมนตรีว่าด้วยการพัสดุ พ.ศ.2535 ที่ต้องการให้เปิดโอกาสให้มีการแข่งขันราคาอย่างเป็นธรรมในการเสนอราคาของผู้ขายมากกว่า 1 ราย โดยในปีที่ผ่านมา องค์การเภสัชกรรม ได้จัดหาวัคซีนให้กลุ่มเป้าหมายคือนักเรียนหญิงชั้นประถมศึกษาปีที่ 5 ได้พอเพียงเป็นไปตามแผนการดําเนินงานของประเทศ และการจัดซื้อวัคซีนประหยัดงบประมาณได้ 36 ล้านบาท
นายแพทย์โอภาสกล่าวต่อว่า สําหรับด้านประสิทธิภาพในการป้องกันมะเร็งมดลูกนั้น คณะอนุกรรมการสร้างเสริมภูมิคุ้มกันโรค ยืนยันว่าวัคซีนทั้งสองชนิดมีประสิทธิภาพไม่แตกต่างกัน สามารถป้องกันมะเร็งปากมดลูกได้เท่ากัน และวัคซีนทั้งสองชนิดนี้ในต่างประเทศก็ยังมีการใช้อยู่ โดยมีประเทศที่ใช้วัคซีนเอชพีวีชนิด 2 สายพันธุ์ในแผนงานสร้างเสริมภูมิคุ้มกันโรค 29 ประเทศ เช่น สก็อตแลนด์ เบลเยี่ยม ฝรั่งเศส สวิสเซอร์แลนด์ อิตาลี สเปน เม็กซิโก แอฟริกาใต้ สิงคโปร์ ญี่ปุ่น และมาเลเซีย เป็นต้น ซึ่งประสิทธิภาพของวัคซีนจะช่วยป้องกันการติดเชื้อสายพันธุ์ 16 และ 18 ได้ประมาณร้อยละ 90-100 ในผู้ที่ยังไม่เคยติดเชื้อมาก่อน ทั้งนี้ หากประชาชนมีข้อสงสัยสอบถามได้ที่สายด่วนกรมควบคุมโรค โทร. 1422
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม บรรยายพิเศษ  “การฟื้นฟูความสัมพันธ์และช่วยเหลือเยียวยาในมิติของความยุติธรรม”
วันศุกร์ที่ 21 ธันวาคม 2561
รองปลัดกระทรวงยุติธรรม บรรยายพิเศษ  “การฟื้นฟูความสัมพันธ์และช่วยเหลือเยียวยาในมิติของความยุติธรรม”
นายธวัชชัย ไทยเขียว รองปลัดกระทรวงยุติธรรม บรรยายพิเศษหัวข้อ “การฟื้นฟูความสัมพันธ์และช่วยเหลือเยียวยาในมิติของความยุติธรรม” ในหลักสูตรประกาศนียบัตรแนวคิดพื้นฐานการจัดการความขัดแย้งด้วยสันติวิธี รุ่นที่ ๓
ในวันศุกร์ที่ ๒๑ ธันวาคม ๒๕๖๑ เวลา ๑๓.๐๐ น.
ณ ห้องสุโขทัยธรรมราชา สถาบันพระปกเกล้า
นายธวัชชัย ไทยเขียว รองปลัดกระทรวงยุติธรรม
บรรยายพิเศษหัวข้อ “การฟื้นฟูความสัมพันธ์และช่วยเหลือเยียวยาในมิติของความยุติธรรม”
ในหลักสูตรประกาศนียบัตรแนวคิดพื้นฐานการจัดการความขัดแย้งด้วยสันติวิธี รุ่นที่ ๓
ซึ่งจัดโดย สถาบันพระปกเกล้า โดยมีผู้เข้ารับการอบรมกว่า ๕๐ คน
โอกาสนี้ รองปลัดกระทรวงยุติธรรม บรรยายพิเศษใจความสําคัญตอนหนึ่งว่า
“การกระทําความผิดทางอาญาและมาตรการทางอาญา โดยหลักจะนํามาใช้ลงโทษผู้กระทําความผิด
ซึ่งการลงโทษทางอาญาจะเป็นผลร้ายต่อผู้ที่กระทําความชั่ว
จากวิวัฒนาการของสังคม รัฐมีความจําเป็นที่จะต้องกําหนดลักษณะความผิดทางอาญา
ด้วยเหตุผลทางเทคนิคเพื่อให้เกิดความปลอดภัยแก่ส่วนรวม
บางครั้งอาจขัดแย้งต่อความรู้สึกของผู้กระทําความผิด ทําให้รู้สึกว่าไม่ได้รับความเป็นธรรม
จึงไม่สามารถยับยั้งพฤติกรรมการการฝ่าฝืนกฎหมายได้
ด้วยเหตุผลในหน้าที่ของรัฐเกี่ยวกับการบังคับใช้กฎหมายให้เกิดประสิทธิภาพ
จึงมีแนวคิด “โทษปรับทางปกครอง” ซึ่งมีการนําไปใช้ในหลายประเทศ
เพื่อลงโทษการกระทําฝ่าฝืนกฎหรือระเบียบ ที่ไม่ร้ายแรงถึงขนาดเป็นอาชญากรรม
โดยเจ้าหน้าที่สามารถใช้ดุลพินิจ และดําเนินการให้เหมาะสมกับสถานการณ์ที่เกิดขึ้นได้”
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม เป็นประธานเปิดงานมหกรรมโครงการ TO BE NUMBER ONE ประจำปี 2561
วันจันทร์ที่ 16 กรกฎาคม 2561
รองนายกรัฐมนตรีและรัฐมนตรีว่าการกระทรวงยุติธรรม เป็นประธานเปิดงานมหกรรมโครงการ TO BE NUMBER ONE ประจําปี 2561
รองนายกรัฐมนตรีและรัฐมนตรีว่าการกระทรวงยุติธรรม เป็นประธานเปิดงานมหกรรมโครงการ TO BE NUMBER ONE ประจําปี 2561
เมื่อวันศุกร์ที่ ๑๓ กรกฎาคม ๒๕๖๑ เวลา ๑๔.๐๐ น.
ณ HALL ๙ ศูนย์การประชุม IMPACT Forum เมืองทองธานี จังหวัดนนทบุรี
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานเปิดงานมหกรรมโครงการ TO BE NUMBER ONE ประจําปี ๒๕๖๑
ซึ่งถือเป็นการประกาศถึงความสําเร็จและความก้าวหน้าของโครงการ TO BE NUMBER ONE
กับการก้าวย่างเข้าสู่ปีที่ 16 ด้วยรูปแบบของการประกวดจังหวัด TO BE NUMBER ONE
และชมรม TO BE NUMBER ONE ในชุมชน สถานประกอบการ สถานศึกษา
สถานพินิจและคุ้มครองเด็กและเยาวชน เรือนจํา ทัณฑสถาน
และกรมคุมประพฤติที่ผ่านการคัดเลือกจากทั่วประเทศ
การจัดแสดงทั้งผลงานนวัตกรรมและนิทรรศการจากสมาชิก TO BE NUMBER ONE
รัฐบาลไทย-ข่าวทำเนียบรัฐบาล-​ไทย – อิสราเอลกระชับความร่วมมืออย่างรอบด้าน
วันอังคารที่ 26 พฤศจิกายน 2562
​ไทย – อิสราเอลกระชับความร่วมมืออย่างรอบด้าน
​ไทย – อิสราเอลกระชับความร่วมมืออย่างรอบด้าน
วันนี้ (26 พฤศจิกายน 2562) เวลา 14.30 น. ณ ห้องนารี 2 ตึกนารีสโมสร ทําเนียบรัฐบาล นายเมอีร์ ชโลโม (H.E. Mr. Meir Shlomo) เอกอัครราชทูตรัฐอิสราเอลประจําประเทศไทย เข้าเยี่ยมคารวะนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข
ทั้งสองฝ่ายกล่าวยินดีที่ได้พบ โดยเห็นพ้องให้ไทยและอิสราเอลกระชับความร่วมมือให้มากขึ้น โดยเฉพาะด้านสาธารณสุข ซึ่งรองนายกรัฐมนตรีได้กล่าวชื่นชมความก้าวหน้าด้านเทคโนโลยีและนวัตกรรมทางการแพทย์ของอิสราเอล โดยไทยประสงค์ที่จะเรียนรู้และแลกเปลี่ยนประสบการณ์ในด้านนี้ รวมถึงด้านการบริหารจัดการน้ําจากอิสราเอลมากยิ่งขึ้น
รองนายกรัฐมนตรีกล่าวว่าได้ติดตามผลการเลือกตั้งทั่วไปในอิสราเอล และอวยพรให้อิสราเอลมีการจัดตั้งรัฐบาลใหม่สําเร็จโดยเร็ว ทั้งนี้ ไทยและอิสราเอลยินดีที่มีความสัมพันธ์ที่ราบรื่นและความร่วมมือที่ก้าวหน้า และครอบคลุมในหลายๆด้าน
รัฐบาลไทย-ข่าวทำเนียบรัฐบาล-อว. เป็นผู้นำอาเซียน เปิดเวทีส่งเสริมความร่วมมือกับญี่ปุ่น สร้างผู้ประกอบการธุรกิจรูปแบบใหม่ ด้วยวิทยาศาสตร์ เทคโนโลยีและนวัตกรรม
วันศุกร์ที่ 18 ตุลาคม 2562
อว. เป็นผู้นําอาเซียน เปิดเวทีส่งเสริมความร่วมมือกับญี่ปุ่น สร้างผู้ประกอบการธุรกิจรูปแบบใหม่ ด้วยวิทยาศาสตร์ เทคโนโลยีและนวัตกรรม
อว. เป็นผู้นําอาเซียน เปิดเวทีส่งเสริมความร่วมมือกับญี่ปุ่น สร้างผู้ประกอบการธุรกิจรูปแบบใหม่ ด้วยวิทยาศาสตร์ เทคโนโลยีและนวัตกรรม
เมื่อวันที่ 12 ตุลาคม 2562 รศ.นพ.สรนิต ศิลธรรม ปลัดกระทรวงการอุดมศึกษา วิทยาศาสตร์ วิจัยและนวัตกรรม เป็นประธานเปิด “การประชุมเชิงปฏิบัติการ The 1st Japan-ASEAN Multi-Stakeholder Strategic Consultancy Forum” จัดโดยสํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.) เพื่อหารือแนวทางการสร้างโอกาสในการพัฒนางานวิจัยเพื่อนําไปใช้ได้จริงในสังคม และก่อให้เกิดมูลค่าทางเศรษฐกิจระดับภูมิภาค ณ ไบเทค บางนา
รศ.นพ.สรนิต ศิลธรรม กล่าวว่า การจัดงานครั้งนี้เป็นส่วนหนึ่งของการจัดงาน Smart Energy Transformation Asia (SETA 2019) มีวัตถุประสงค์เพื่อจับคู่งานวิจัยที่มีความสําคัญสามารถต่อยอดในเชิงพาณิชย์และสังคมที่เห็นผลเป็นรูปธรรมได้ และหารือแลกเปลี่ยนแนวคิดด้านงานวิจัยที่มีความสําคัญทั้งในปัจจุบันและอนาคต รวมถึงส่งเสริมให้เกิดแนวทางการพัฒนาขีดความสามารถในการพัฒนาเทคโนโลยีที่ตรงกับความต้องการของตลาด และเกิดผลงานวิจัยที่นําไปใช้ประโยชน์ได้มากขึ้น ตลอดจนส่งเสริมให้เกิดความร่วมมือระหว่างอาเซียน-ญี่ปุ่น ว่าด้วยการใช้วิทยาศาสตร์ เทคโนโลยีและนวัตกรรมในการผลักดันวาระเพื่อการพัฒนาอย่างยั่งยืน
การจัดประชุมเชิงปฏิบัติการฯ ครั้งนี้ กระทรวงการอุดมศึกษา วิทยาศาสตร์ วิจัย และนวัตกรรม (อว.) เป็นกระทรวงที่มีทั้งหน่วยงานวิจัยและมหาวิทยาลัยในสังกัดที่ทํางานวิจัยหลายประเภทและมีจํานวนมาก โดยมีนโยบายที่ใช้กํากับดูแลการวิจัยและพัฒนาที่สร้างความมั่นคงทางสังคมและการเติบโตทางเศรษฐกิจของประเทศ ซึ่งในปัจจุบันได้นํานโยบาย BCG มาใช้ในการพัฒนางานวิจัยของประเทศ BCG มาจาก Bioeconomy, Circular Economy, and Green Economy มาบูรณาการการพัฒนาเศรษฐกิจ 3 มิติ ได้แก่ เศรษฐกิจชีวภาพ เศรษฐกิจหมุนเวียนและเศรษฐกิจสีเขียว ส่งเสริมให้ผู้ประกอบการมีความพร้อมในการปรับตั้งให้เป็น Innovation Driven Enterprise โดยมุ่งหวังให้ประเทศไทยมีบทบาทนําในอาเซียน ในการดําเนินความร่วมมือกับประเทศคู่เจรจา และการเพิ่มศักยภาพงานด้านวิทยาศาสตร์ เทคโนโลยีและนวัตกรรม (วทน.) ให้เป็นกลไกสําคัญในการพัฒนาประชาคมอาเซียนให้มีความยั่งยืน และเกิดความร่วมมือระหว่างประเทศสมาชิกอาเซียนกับประเทศญี่ปุ่น ในการร่วมทําวิจัยและพัฒนาเทคโนโลยีไปใช้สร้างธุรกิจที่สามารถเติบโตได้ เกิดการสร้าง Business Model รูปแบบใหม่ ที่ใช้วิทยาศาสตร์ เทคโนโลยีและนวัตกรรม ทั้งนี้ ได้มีการต่อยอดไปสู่ ASEAN Innovation Roadmap ซึ่งเป็นแผนที่นําทางเชิงกลยุทธ์ในการดําเนินงานความร่วมมือด้าน วทน. ระหว่างประเทศสมาชิกอาเซียน
เผยแพร่ข่าว : นายธัชนนท์ บุญหล้า
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-SME D Bank จับมือ AJ E-Commerce ติดปีกเอสเอ็มอีไทยโกอินเตอร์ จัดสัมมนาออนไลน์ “Alibaba The Next Gen 2 พลิกวิกฤต COVID-19 พิชิตตลาดโลกฯ” [กระทรวงการคลัง]
วันจันทร์ที่ 13 เมษายน 2563
SME D Bank จับมือ AJ E-Commerce ติดปีกเอสเอ็มอีไทยโกอินเตอร์ จัดสัมมนาออนไลน์ “Alibaba The Next Gen 2 พลิกวิกฤต COVID-19 พิชิตตลาดโลกฯ” [กระทรวงการคลัง]
SME D Bank จับมือ AJ E-Commerce ติดปีกเอสเอ็มอีไทยโกอินเตอร์ จัดสัมมนาออนไลน์ “Alibaba The Next Gen 2 พลิกวิกฤต COVID-19 พิชิตตลาดโลกฯ”
ธนาคารพัฒนาวิสาหกิจขนาดกลางและขนาดย่อมแห่งประเทศไทย(ธพว.) หรือ SME D Bank ร่วมกับ บริษัท AJ E-Commerce จัดกิจกรรมสัมมนาออนไลน์พาผู้ประกอบการไทยฝ่าวิกฤตมุ่งสู่ตลาดการส่งออกกับกิจกรรม “Alibaba The Next Gen 2 พลิกวิกฤต COVID-19 ด้วยแพลตฟอร์มอาลีบาบา”ในวันพฤหัสบดีที่ 16 เมษายน 2563 เวลา 13.00 – 14.00 น. โดยรับชมผ่าน Facebook Live ที่เพจ SME-D Coach Academy 2020 พบกับผู้เชี่ยวชาญด้านการตลาดจากอาลีบาบาดอทคอม คุณสิรินันท์ ทองเพ็ญ มาให้ความรู้ในหัวข้อการตลาดออนไลน์ตอบโจทย์ช่วงวิกฤต COVID-19 ช่องทางการขายผ่านแพลตฟอร์มอาลีบาบาที่ทําให้เกิดโอกาสการขายสินค้าได้อย่างไร้พรมแดน เรียนรู้เทรนด์สินค้าที่ได้รับความนิยมจากผู้ซื้อทั่วโลก เข้าใจพฤติกรรมของลูกค้าบนอาลีบาบาดอทคอม อัพเดตเทคนิคการขายสินค้าและการเจรจาต่อรอง พร้อมร่วมพูดคุยแลกเปลี่ยนความคิดเห็นระหว่าง Facebook Live ได้ด้วย
ผู้สนใจเข้าร่วมกิจกรรมสามารถสมัครได้ทาง QR Code ในโปสเตอร์ หรือคลิกที่ลิงค์https://qrgo.page.link/cNZ3f ผู้สมัครจะได้รับการติดต่อกลับจากเจ้าหน้าที่ เพื่อส่งลิงค์ Facebook Page ในการ Live สนใจสอบถามข้อมูลเพิ่มเติมได้ที่ ฝ่ายส่งเสริมกิจกรรมพัฒนาผู้ประกอบการ โทร. 080-444-2166 (พลอย)
#คลังรวมใจสู้ภัยโควิด19
รัฐบาลไทย-ข่าวทำเนียบรัฐบาล-ประกันจ่ายแล้ว..! ค่าสินไหมทดแทนให้กับทายาทผู้เสียชีวิตที่ถูกยิงในประเทศฝรั่งเศส
วันศุกร์ที่ 14 ธันวาคม 2561
ประกันจ่ายแล้ว..! ค่าสินไหมทดแทนให้กับทายาทผู้เสียชีวิตที่ถูกยิงในประเทศฝรั่งเศส
• เลขาธิการ คปภ. เป็นประธานสักขีพยานการมอบค่าสินไหมฯ ที่จังหวัดชลบุรี
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า จากกรณีเกิดเหตุมือปืนกราดยิงบริเวณตลาดคริสต์มาส เขตเมืองสทราซบูร์ ประเทศฝรั่งเศส ทําให้มีผู้เสียชีวิต 3 ราย บาดเจ็บ 12 ราย เมื่อวันที่ 11 ธันวาคมที่ผ่านมา และหนึ่งในผู้เสียชีวิตเป็นคนไทย ชื่อ นายอนุพงษ์ สืบสมาน อายุ 45 ปี เป็นผู้บริหารโรงงาน “อึ้ง ฮั้ว เชียง” ผลิตเส้นก๋วยเตี๋ยวและขนมจีน “ตราเพียว” ตั้งอยู่หมู่ 3 ตําบลวังตะเคียน อําเภอเมือง จังหวัดฉะเชิงเทรา นั้น
สํานักงาน คปภ. ขอแสดงความเสียใจอย่างยิ่งต่อความสูญเสียที่เกิดขึ้นในครั้งนี้ โดยเพื่อเป็นการแสดงความห่วงใย ตนได้สั่งการให้สายคุ้มครองสิทธิประโยชน์ บูรณาการร่วมกับสํานักงานคปภ. ภาค 6 (ชลบุรี) และสํานักงาน คปภ. จังหวัดฉะเชิงเทรา ตรวจสอบว่าผู้เสียชีวิตได้ทําประกันไว้หรือไม่ หากทําประกันภัยกับบริษัทประกันภัยใดและมีเงื่อนไขการคุ้มครองเป็นอย่างไร ซึ่งหากพบว่ามีการทําประกันไว้ก็ให้เร่งติดตามการจ่ายค่าสินไหมทดแทนเพื่อเยียวยาความสูญเสียให้กับผู้รับประโยชน์ให้ถูกต้อง รวดเร็ว และเป็นธรรม
จากการตรวจสอบข้อมูลเบื้องต้นพบว่านายอนุพงษ์ สืบสมาน ผู้เสียชีวิต ได้ทําประกันชีวิตไว้กับบริษัทไทยประกันชีวิต จํากัด (มหาชน) โดยมีนางยกหลั่ง สืบสมาน มารดาของผู้เสียชีวิตเป็นผู้รับประโยชน์ จํานวน 2 กรมธรรม์ คือ กรมธรรม์เลขที่ 21484142 เป็นจํานวนเงิน 400,000 บาท และกรมธรรม์เลขที่ 44020917 เป็นจํานวนเงิน 329,350 บาท ซึ่งจากการประสานงานกับบริษัทไทยประกันชีวิตจํากัด (มหาชน) ได้มีการอนุมัติค่าสินไหมทดแทนจากกรณีมรณกรรมจากอุบัติเหตุดังกล่าวเรียบร้อยแล้ว เมื่อวันที่ 13 ธันวาคม 2561 รวมเป็นเงินทั้งสิ้น 729,350 บาท และในวันนี้ (14 ธันวาคม 2561) ได้มีการมอบค่าสินไหมทดแทนให้กับทายาทผู้เสียชีวิตโดยนายดําเกิง เสือคําราม ผู้จัดการสายการตลาดภูมิภาค 5 บริษัทไทยประกันชีวิต จํากัด (มหาชน) เป็นผู้แทนจากบริษัทไทยประกันชีวิต จํากัด (มหาชน) มอบค่าสินไหมทดแทนจํานวน 2 กรมธรรม์ รวมเป็นเงินทั้งสิ้น 729,350 บาท ให้กับนายสุชาติ สืบสมาน ซึ่งเป็นอาของผู้เสียชีวิตที่ได้รับมอบหมายจาก นางยกหลั่ง สืบสมาน มารดาของผู้เสียชีวิต โดยมี ดร.สุทธิพล ทวีชัยการ เลขาธิการ คปภ. เป็นประธานสักขีพยาน และคณะผู้บริหารสํานักงาน คปภ. ร่วมเป็นสักขีพยานในการมอบค่าสินไหมทดแทนครั้งนี้ ณ โรงแรมแอมบาสซาเดอร์ ซิตี้ จอมเทียน จังหวัดชลบุรี
"สํานักงาน คปภ. ขอแสดงความเสียใจอย่างยิ่งกับครอบครัวผู้เสียชีวิตในครั้งนี้ อุบัติเหตุนั้นสามารถเกิดขึ้นได้ทุกที่ทุกเวลาและทุกสถานที่ จึงควรให้ความสําคัญกับการทําประกันภัยเพื่อที่ระบบประกันภัยจะได้เข้ามาช่วยบริหารความเสี่ยง และเยียวยาความสูญเสียต่างๆ ที่เกิดขึ้นได้อย่างมีประสิทธิภาพและครบวงจร ทั้งนี้ หากต้องการสอบถามข้อมูลเพิ่มเติมเกี่ยวกับเรื่องประกันภัยสามารถติดต่อได้ที่ สายด่วน คปภ. 1186” เลขาธิการ คปภ. กล่าวในตอนท้าย
รัฐบาลไทย-ข่าวทำเนียบรัฐบาล-มาตรฐานบัลลาสต์สำหรับหลอดฟลูออเรสเซนซ์ฉบับใหม่ มีผล 20 ธันวาคมนี้
วันอังคารที่ 19 ธันวาคม 2560
มาตรฐานบัลลาสต์สําหรับหลอดฟลูออเรสเซนซ์ฉบับใหม่ มีผล 20 ธันวาคมนี้
สมอ. กําหนดให้ผลิตภัณฑ์อุตสาหกรรมบัลลาสต์สําหรับหลอดฟลูออเรสเซนต์ ต้องเป็นไปตามมาตรฐานเลขที่ มอก.23-2558  เพิ่มความปลอดภัยในการใช้งาน มีผลบังคับใช้ 20 ธันวาคมนี้
นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวว่า สมอ. กําหนดให้ผลิตภัณฑ์อุตสาหกรรมบัลลาสต์สําหรับหลอดฟลูออเรสเซนต์ ต้องเป็นไปตามมาตรฐานเลขที่ มอก. 23-2558 ภายหลังจากที่ สมอ. ได้ทบทวนและปรับปรุงมาตรฐาน รวมทั้งดําเนินการรับฟังความคิดเห็นของกลุ่มผู้มีส่วนได้เสียหรือผู้มีผลประโยชน์เกี่ยวข้องกับมาตรฐานดังกล่าว ตามมาตรา 18 แห่งพระราชบัญญัติอุตสาหกรรม พ.ศ. 2511 เรียบร้อยแล้ว โดยมีผลบังคับใช้ตั้งแต่วันที่ 20 ธันวาคม 2560 เป็นต้นไป ซึ่งผู้ทํา ผู้นําเข้า จะต้องขออนุญาตทําและนําเข้าผลิตภัณฑ์ดังกล่าวตามมาตรฐานฉบับนี้
ปัจจุบันมีผู้ได้รับอนุญาตให้ทําผลิตภัณฑ์ตาม มอก. 23-2531 จํานวน 34 ราย อนุญาตให้นําเข้า จํานวน 29 ราย ดังนั้น หากผู้ประกอบการต้องการรักษาสิทธิ์ในการผ่อนผันเพื่อประกอบกิจการตามใบอนุญาตเดิม จะต้องยื่นคําขออนุญาตตาม มอก.23-2558 กับ สมอ. ก่อนวันที่ 19 ธันวาคม 2560 เท่านั้น จึงจะได้รับสิทธิผ่อนผันให้ประกอบกิจการตามใบอนุญาตเดิมได้ตามกฎหมาย
มาตรฐานผลิตภัณฑ์อุตสาหกรรมบัลลาสต์สําหรับหลอดฟลูออเรสเซนต์ มอก. 23-2558 จะมีการทดสอบเรื่องความปลอดภัยเพิ่มมากขึ้น เช่น การทนความร้อนและไฟ ความคงทนทางไฟฟ้า การทดสอบแรงดันไฟฟ้าสูงแบบอิมพัลส์ และการประหยัดพลังงานเพิ่มมากขึ้น เพื่อให้ประชาชนผู้บริโภคได้ใช้สินค้าที่มีคุณภาพ ได้มาตรฐาน มีความปลอดภัยในการใช้งาน และเป็นการประหยัดพลังงานอีกด้วย
เลขาธิการ สมอ. กล่าวเพิ่มเติมว่า สมอ. ได้มีการทบทวนมาตรฐาน เพื่อยกระดับมาตรฐานผลิตภัณฑ์ให้ทันสมัย เหมาะสมสอดคล้องกับการใช้งาน สถานการณ์และเทคโนโลยีที่เปลี่ยนแปลงอยู่ตลอดเวลา เพื่อความปลอดภัยจากการใช้ผลิตภัณฑ์อุตสาหกรรม ทั้งนี้ ผู้ประกอบการและผู้ที่เกี่ยวข้องสามารถรับทราบการปรับปรุงมาตรฐาน และติดตามความเคลื่อนไหวด้านการมาตรฐานได้ที่ www.tisi.go.th หรือ www.facebook.com /tisiofficial
รัฐบาลไทย-ข่าวทำเนียบรัฐบาล-“ดีอีเอส” เพิ่มมาตรการเน็ตบ้านฟรี เป็นเวลา 3 เดือน ช่วยลดภาระค่าใช้จ่ายประชาชนช่วงโควิด-19
วันพฤหัสบดีที่ 7 พฤษภาคม 2563
“ดีอีเอส” เพิ่มมาตรการเน็ตบ้านฟรี เป็นเวลา 3 เดือน ช่วยลดภาระค่าใช้จ่ายประชาชนช่วงโควิด-19
“ดีอีเอส” เพิ่มมาตรการเน็ตบ้านฟรี เป็นเวลา 3 เดือน ช่วยลดภาระค่าใช้จ่ายประชาชนช่วงโควิด-19
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) แถลงข่าวเกี่ยวกับการเพิ่มมาตรการเน็ตบ้านฟรีช่วยประชาชนลดภาระค่าใช้จ่ายช่วงโควิด-19 ภายใต้กิจกรรม “ดีอีเอสช่วยประชาชนสู้ภัยโควิด-19” โดยได้รับความร่วมมือจาก บริษัท กสท โทรคมนาคม จํากัด (มหาชน) และ บริษัท ทีโอที จํากัด (มหาชน) ในการสนับสนุนบริการอินเทอร์เน็ตบรอดแบนด์ประจําที่ (Fixed Broadband) แพ็กเกจ “เน็ตอยู่บ้าน” ความเร็ว 100/50 Mbps ให้กับประชาชนที่ยังไม่มีอินเทอร์เน็ตบ้าน โดยจะติดตั้งและให้บริการแก่ประชาชนฟรีเป็นระยะเวลา 3 เดือน สําหรับแพ็กเกจ “เน็ตอยู่บ้าน” ความเร็วสูงสุด 100/50 Mbps ระยะเวลาสัญญาใช้บริการ 12 เดือน ได้จัดเตรียมรองรับประชาชนจํานวน 100,000 ราย ซึ่งจะเปิดให้ประชาชนใช้งานฟรี 3 เดือน โดยฟรีค่าใช้จ่ายแรกเข้าและค่าติดตั้งสําหรับผู้ใช้บริการต่อเนื่องจนครบตามระยะเวลาในอัตรา 390.- บาท/เดือน ประชาชนที่สนใจสามารถสมัครรับสิทธิ์แพ็กเกจดังกล่าวได้ตั้งแต่ 15 พ.ค. – 31 ก.ค.63 ณ สํานักงานบริการลูกค้า CAT และ TOT, ช่องทางออนไลน์เว็บไซต์ www.CinternetBYCAT.com Facebook : CinternetBYCAT และ www.tot.co.th หรือสอบถามที่ CAT Contact Center 1322 และ TOT Contact Center 1100
ทั้งนี้ กระทรวงดีอีเอสคํานึงถึงการรองรับสถานการณ์วิกฤติโควิด-19 ที่คาดว่าจะส่งผลกระทบไปอีกระยะหนึ่ง โดยประชาชนที่ยังคงอยู่บ้าน หยุดเชื้อ เพื่อชาติ ยังคงมีความจําเป็นต้องใช้งานอินเทอร์เน็ตเพิ่มขึ้นอย่างต่อเนื่อง การสนับสนุนอินเทอร์เน็ตบ้านจึงมีความจําเป็นโดยนอกจากรองรับการทํางานที่บ้าน (WFH) ยังรวมถึงกลุ่มนักเรียนนักศึกษาจํานวนมากที่ยังไม่สามารถเรียนตามปกติจะต้องเรียนออนไลน์เพิ่มขึ้น
**************